Regering al weer nalatig met dokters | Die Vryburger
November 11, 2019 - Nuus
Die ANC regering is weer soos verlede jaar, uiters nalatig met die hantering van afgestudeerde jong dokters wat uitgeplaas moet word vir hulle een jaar gemeenskapsdiens.
Sowat 2,600 jong dokters wat binne ’n maand finaal afstudeer het, is nog nie in kennis gestel waarheen hulle moet gaan vir hul verpligte een jaar diens aan die gemeenskap nie.
Verlede jaar was dieselfde nalatigheid ondervind en was studente in algehele chaos gedompel omdat die Departement van Gesondheid gesloer het om die jong dokters betyds te verwittig waar hulle diens sal doen.
Intussen is inligting ontvang dat die jong geneeskundiges bekommerd is dat die owerheid nie gereed is om hulle uit te plaas nie, en dus ook nie die nodige inligting en maatreëls getref het om hulle te vergoed nie. Stem sonder adres! | Die Vryburger
Nuwe wetgewing bepaal dat kiesers wat op die kiesersrol is sonder ‘n adres wel volgende jaar mag stem in die ANC verkiesing.
Al wat nodig is, is dat so ‘n persoon ‘n vorm moet invul wat die adres aantoon, dan is alles reg.
Indien ‘n kieser geen adres kan aanbied nie, kan die kieser steeds stem maar net vir die nasionale stemming.
Regter Kriegler het gepraat van die “bordeel” waarin hy gewerk het, verwysend na die OVK.
Waarnemers reken volgende jaar se stemmery gaan waarskynlik verby die grense van ‘n bordeel beweeg en die moontlikheid dat bedrog kan plaasvind, word met die nuwe reëling verhoog.